Omnibus tam presentibus quam futuris notum esse volumus, quod nos Arluinus, frater Constantii presbiteri, et Riculfus, nepos meus, donamus Deo et Sancto Petro aliquid de nostra hereditate in villa Igiaco: hoc est unam vineam, que terminat a mane et a medio die via publica, a sero terra Sanctæ Mariæ. Facimus vero hanc donationem pro sepultura et elemosina jam dicti Constancii presbiteri; et ut firma sit ista donatio, manibus propriis firmamus et presentibus firmare rogamus. S. Arluini. S. Riculfi. S. Arnaldi. S. Vulardi. S. Duranni presbiteri. S. Adalberti. S. alterius Duranni.